Diari Oficial de la Generalitat Valenciana


Sumari del DOGV 4455, del 07-03-2003 (2003/2678)

RESOLUCIÓ de 28 de febrer de 2003, de la Conselleria de Benestar Social, per la qual es determinen els crèdits que han de finançar la convocatòria pública de concerts per a places assistencials en determinats centres d'atenció i prevenció de les drogodependències per al període 2003-2004 regulada en l'Orde de 4 de desembre de 2002, d'esta conselleria (DOGV núm. 4.399, de 16.12.2002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2678


Data del document
:   28-02-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei sanitari
    * ajuda pública
    * toxicomania
    * suport econòmic
    * servei social

RESOLUCIÓ de 28 de febrer de 2003, de la Conselleria de Benestar Social, per la qual es determinen els crèdits que han de finançar la convocatòria pública de concerts per a places assistencials en determinats centres d'atenció i prevenció de les drogodependències per al període 2003-2004 regulada en l'Orde de 4 de desembre de 2002, d'esta conselleria (DOGV núm. 4.399, de 16.12.2002). [2003/F2678]
  
La convocatòria pública de concerts per a places assistencials en determinats centres d'atenció i de prevenció de les drogodependències per al període 2003-2004, aprovat per l'Orde de la Conselleria Benestar Social de 4 de desembre de 2002 (DOGV núm. 4.399), va ser realitzada d'acord amb allò disposat en l'Orde de 26 de setembre de 1994 de la Conselleria d'Economia i Hisenda, per la qual es regula la tramitació anticipada d'expedients de gasto i per tant amb antelació a l'aprovació en Corts Valencianes de la Llei de Pressupostos per al 2003, per això el finançament d'estes ajudes va quedar condicionat a l'aprovació dels crèdits corresponents.
  
Una vegada publicada la Llei 12/2002, de 27 de desembre, de Pressupostos de la Generalitat Valenciana per a l'exercici 2003 (DOGV núm. 4.409, de data 31 de desembre de 2002), d'acord amb allò regulat en la disposició final primera de l'esmentada orde i el número 11 de l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juliol de 1991, del Consell de la Generalitat Valenciana, correspon donar publicitat als crèdits i a la línia de subvenció destinada a finançar els esmentats concerts durant l'exercici 2003.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i la línia de subvenció destinats a finançar els concerts per a places assistencials en determinats centres d'atenció i prevenció de les drogodependències per al període 2003, convocats mitjançant l'Orde de 4 de desembre de 2002 (DOGV núm. 4.399), que s'indiquen a continuació, tot això a càrrec de la secció 16, servici 05, programa pressupostari 313.20 Drogodependències i Altres Addicions.
  
- Denominació: Centres Concertats Reinserció Social Drogodependents
  
- Línia de subvenció: T4913000
  
- Consignació pressupostària: 2.289.304. euros
  
- Procedència i quantia dels fons:
  
· Propis: 1.508.944, 00 euros
  
· Externa: Àrea de Justícia i Interior: 780.360,00 euros
  
Segon
  
Els crèdits publicats tenen el caràcter de màxims, i no es podran adjudicar noves places una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 28 de febrer de 2003.- El conseller de Benestar Social: Rafael Blasco Castany.